open-index/open-wikipedia-markdown huggingface dataset:
Solomon Burke

**Solomon Burke**, nado en Filadelfia (Pensilvania) o 21 de marzo de 1940 e finado en Ámsterdam o 10 de outubro de 2010, foi un músico estadounidense, pioneiro do soul-blues, e membro do prestixioso museo Rock and Roll Hall of Fame.

## Traxectoria 
De mozo foi predicador baptista na súa ciade natal, ao tempo que realizaba un show radiofónico de gospel. Tras firmar un contrato musical con Atlantic Records comezou a dedicarse á música de carácter máis secular. O seu primeiro éxito foi "Just Out Of Reach Of My Open Arms", unha versión dunha canción country. Malia que obtivo grande aceptación no círculo artístico e entre a crítica, acadando algúns éxitos de rhythm and blues e pop, Burke nunca logrou chegar ás grandes masas, como Sam Cooke ou Otis Redding. Dous dos seus maiores éxitos foron "Proud Mary" (unha versión de Creedence Clearwater Revival) e "Cry to Me" (que aparece nunha coñecida escena da película *Dirty Dancing*).

En 1964 escribiu e gravou "Everybody Needs Somebody To Love", que sería posteriormente versioneada polos Rolling Stones e Wilson Pickett, amais de aparecer na película *The Blues Brothers*.

En 2002 publicacou ''Don't Give Up On Me*, interpretando composicións escritas especialmente para o álbum por artistas como Dylan, Brian Wilson, Van Morrison, Elvis Costello ou Tom Waits. En setembro de 2006 publicou *Nashville*, un regreso ás raíces country, producido por Buddy Miller. No disco colaboraron vocalistas como Emmylou Harris, Dolly Parton, Patty Griffin, Gillian Welch ou Patty Loveless.

O 24 de xullo de 2006 Solomon Burke actuou en Pontevedra, na praza da Ferrería, no marco do XIV Festival Internacional de Jazz e Blues.

Burke fixo varias colaboracións na televisión e no cinema. Tivo 21 fillos (14 fillas e 7 fillos), e ao morrer tiña 90 netos e 20 bisnetos, algúns deles adicados á música.

## Discografía 
* *Solomon Burke* (Kenwood, 1962)
* *Rock 'n' Soul* (Atlantic, 1964)
* *The Rest of Solomon Burke* (Atlantic, 1965)
* *I Wish I Knew* (Atlantic, 1968)
* *King Solomon* (Sequel, 1968)
* *Proud Mary* (1969)
* *King Heavy* (1972)
* *Electronic Magnetism* (1972)
* *I Have a Dream* (1974)
* *Back to My Roots* (1975)
* *Music to Make Love By* (1975)
* *Sidewalks, Fences & Walls* (1979)
* *Lord We Need a Miracle* (1979)
* *Get up and Do Something* (1979)
* *King of Rock 'n' Soul* (1981)
* *Take Me, Shake Me [live]* (1983)
* *Soul Alive!* (1985)
* *A Change Is Gonna Come* (1986)
* *Love trap* (1987)
* *Into My Life You Came* (1990)
* *This Is His* (1990)
* *Homeland* (1990)
* *Soul of the Blues* (1993)
* *Live at House of Blues* (1994)
* *Definition of Soul* (1997)
* *We Need a Miracle* (1998)
* *Not by Water But Fire This Time* (1999)
* *Soulman* (2002)
* *Don't Give Up On Me* (2002)
* *The Incredible Solomon Burke at His Best* (2002)
* *The Apollo Album* (2003)
* *Make Do With What You Got* (2005)
* *Rock 'N' Soul* (2005)
* *Nashville* (2006)
* *Blue and Soulful* (2007)
* *I Almost lost my mind* (2007)
* *Like a Fire* (2008)
* *To Thee* (2009)
* *The Commitment* (2009)
* *Hold on tight'' (2010)

## Véxase tamén 
### Ligazóns externas 
* www.thekingsolomonburke.com .
Babel Fish

O **Babel Fish** foi un servizo de traducións automáticas ofrecido polos motores de procura Altavista e Yahoo!.

## Historia e características 
O seu nome está inspirado no Peixe de Babel. Pode traducir calquera texto ou sitio a outras linguas. Era un dos tradutores en liña de Internet máis utilizados e o seu uso era gratuíto e estaba dispoñible nas linguas máis utilizadas. O seu rival máis directo era o tradutor de Google, chamado Google Translate. Así como Google Translate, o Babel Fish podía traducir páxinas web en tempo real conforme o usuario ía navegando. Nos últimos tempos, o Babel Fish era xestionado baixo a plataforma de Yahoo, porque o servizo foi absorbido despois da compra por parte deste último á empresa Overture Services Inc propietaria do sitio Altavista, que fora o creador do tradutor e cuxa plataforma baixo a que funcionaba ata 2006.

Como ocorre con todos os tradutores automáticos non sempre se conseguía unha boa tradución con este sistema. A tecnoloxía detrás de Babelfish foi desenvolvida pola Systran, que tamén creou un paquete de software comercial co mesmo nome.
O Painzal, San Vicente de Fervenzas, Aranga

**O Painzal** é un lugar da parroquia de San Vicente de Fervenzas no concello coruñés de Aranga na comarca de Betanzos. 

Segundo o Instituto Nacional de Estatística, leva deshabitado desde 2013.

## Lugares e parroquias
### Lugares de San Vicente de Fervenzas
### Parroquias de Aranga
## Notas
Xabier Ron

**Xosé Xabier Ron Fernández**, nado en Lión o 14 de febreiro de 1969, é un profesor e político galego.

## Traxectoria 
Naceu en Francia, fillo de emigrantes, e regresou a Galiza, licenciándose en Filoloxía Románica pola Universidade de Santiago de Compostela. Dende 2016 traballou como docente de lingua francesa no IES de Ames,, e cabeza de lista pola provincia da Coruña nas eleccións xerais de 2008. Foi elixido deputado do Parlamento de Galicia nas autonómicas de 2012 por Alternativa Galega de Esquerda.

Foi detido o 28 de xaneiro de 2025 e o día seguinte posto en prisión provisional no centro penitenciario de Teixeiro por unha presunta agresión sexual a unha menor.

## Obra 
* *Os exilios que somos*, fotopoemario de coautoría compartida con Irene Tomé (Alvarellos, 2020)

## Tradución 
* *Morte en Arán*, de Tòni Escala (Hugin e Munin, 2019).
**Morrerei outro día*, de Isabelle Alonso, tradución conxunta con Isabel Soto (Ed. Hugin e Munin, 2020)
**Diario dunha sufraxista*, de Nicole Cadène (Laiovento, 2024).

## Notas 
## Véxase tamén 
### Ligazóns externas 
* Ficha no Parlamento de Galicia 
* Prisión provisional para el exdiputado de AGE Xabier Ron tras una denuncia de agresión sexual a una menor. 30 de xaneiro de 2025 en La Voz de Galicia.
Testamento de Afonso II de Portugal

O **Testamento de Afonso II** é un texto medieval datado en 1214, o documento oficial máis antigo escrito en galego. É o testamento político de Afonso II de Portugal, finado en 1223.  O manuscrito consérvase na Torre do Tombo.
Edvard Grieg

**Edvard Hagerup Grieg**, nado en Bergen o 15 de xuño de 1843 e finado na mesma cidade o 4 de setembro de 1907, foi un pianista e compositor noruegués. Son especialmente destacábeis o seu *Concerto para piano en A menor* e a música incidental que, encargada polo escritor Henrik Ibsen, escribiu para o seu drama *Peer Gynt* ou as máis intimistas *Pezas líricas*, para piano. Ademais de Ibsen, tamén tivo contacto con outro intelectual noruegués Bjørnstjerne Bjørnson. Compositor de profundos sentimentos patrióticos, inspirouse na música folclórica norueguesa.

## Véxase tamén 
### Ligazóns externas 
* Biografía of Grieg
Festival Internacional de Cinema de Berlín

O **Festival Internacional de Cinema de Berlín**, tamén coñecido como **Berlinale**, é un prestixioso festival de cinema de carácter internacional que se celebra na cidade de Berlín, en Alemaña. A figura do premio consiste nun oso, sendo o forxado en ouro o que posúe maior valor. O Oso de Ouro e os Osos de Prata á mellor dirección e á mellor interpretación, tanto masculina como feminina, son entregados durante o mes de febreiro no Berlinale Palast. Tamén se concede o Oso de Ouro Honorífico, por toda unha vida de director, actor ou actriz.

## Véxase tamén 
### Ligazóns externas 
* Páxina oficial do Internationale Filmfestspiele Berlin
Festival Internacional de Cinema de Karlovy Vary

miniatura|Karlovy Vary.
O **Festival Internacional de Cinema de Karlovy Vary** (en ) é un dos máis antigos festivais de cinema do mundo, celebrado anualmente cada mes de xullo na cidade checa de Karlovy Vary. Foi marxinado durante a época da guerra fría en beneficio do Festival Internacional de Cinema de Moscova, mais recuperou a súa importancia na década de 1990 para converterse no festival máis prestixioso de Europa Central e Oriental.

## Notas 
## Véxase tamén 
### Ligazóns externas 
* Sitio oficial de Festival de Cine de Karlovy Vary
Partido Socialdemócrata de Austria

O **Partido Socialdemócrata de Austria**, chamada en alemán *Sozialdemokratische Partei Österreichs*, é un partido político socialdemócrata de Austria. É de tendencias centro-esquerdistas e forma parte do Partido Socialista Europeo.

## Véxase tamén 
### Ligazóns externas 
* Páxina Oficial do SPÖ
Karl Renner

**Karl Renner**, nado en Unter-Tannowitz (Moravia) o 14 de decembro de 1870 e finado en Viena o 31 de decembro de 1950, foi un político austríaco. Renner sempre estivo interesado en política e chegou a ser bibliotecario no parlamento e membro do Partido Socialdemócrata de Austria (SPÖ) en 1896. Comezou a representar o partido no Reichsrat en 1907.

## Véxase tamén 
### Ligazóns externas 
* www.rennermuseum.at
Knut Hamsun

miniatura|dereita|Hamsun, en 1890.

**Knut Hamsun**, nado como **Knut Pedersen** en Lom o 4 de agosto de 1859 e finado en Grimstad o 19 de febreiro de 1952, foi un escritor noruegués. Recibiu o premio Nobel de Literatura en 1920. Acadou sona especialmente pola súa novela *Sult* ("Fame"). Xunto con August Strindberg, Henrik Ibsen e Sigrid Undset deu sona á literatura escandinava a comezos do século XX. Porén, a súa popularidade decaeu tras o seu apoio á figura de Adolf Hitler.

## Traxectoria
Naceu no medio rural, no sur de Noruega. Con tres anos a súa familia mudouse a Hamarøy, preto do Círculo Polar Ártico, mais a familia non chegou a integrarse.. Exerceu diversos oficios durante a súa vida, errante e aventureira. En 1882 trasladouse aos Estados Unidos de América, onde permaneceu en dúas etapas até 1888. Froito da súa experiencia como emigrante en 1889 publicou *Fra det moderne Amerikas Aandsliv* ("A vida espiritual da América moderna"), cunha crítica irónica e amarga da vida nese país, se ben máis adiante renegaría deste texto, considerándoo moi pobre e infantil.

En 1888 escribiu a novela que lle daría sona, *Sult* ("Fame"), narración con trazos autobiográficos que trata a historia de fame, pobreza e camiño á loucura dun xornalista acosado polos importantes desaxustes físicos e psicolóxicos. A obra comezou a publicarse en 1888 de forma anónima na publicación periódica *Ny Jord*. En varios aspectos, esta novela presaxia os escritos de Franz Kafka e outros novelistas do século XX, que exploraron a loucura da condición humana contemporánea.

De novo tivo inclinacións anarquistas, mais cun matiz antiigualitario e racialista. En *Fra det moderne Amerikas Aandsliv* (1889) expresou o seu rexeitamento cara á mestizaxe: «Os negros son e seguirán sendo negros, unha incipiente forma humana dos trópicos, órganos rudimentarios no corpo da sociedade branca. En vez de fundar unha elite intelectual, Estados Unidos estableceu un criadeiro de mulatos». Despois da segunda guerra Bóer, adoptou puntos de vista cada vez máis conservadores. Chegou a ser coñecido como un destacado defensor de Alemaña e a cultura alemá, así como un opoñente ao imperialismo británico e a Unión Soviética.

miniatura|Retratado por Hans Heyerdahl (1903).

A súa admiración pola vida bucólica e o seu rexeitamento pola gran cidade levárono a pasar grandes etapas da súa vida nunha cómoda cabana do bosque, onde apenas deixaba entrar á súa muller cando estaba a escribir.

## Notas 
## Véxase tamén 
## Bibliografía 
* 
* 

### Ligazóns externas 
* Biografía de Hamsun
Barrio vermello

O **barrio vermello** (*Rosse Buurt* en neerlandés) é un barrio central da cidade de Ámsterdam, nos Países Baixos, famoso pola súa historia, a súa arquitectura, a súa vida cultural e por ser un dos barrios máis liberalizados do mundo en canto á actitude cara á prostitución, as drogas e a diversidade sexual. Está formado por tres distritos diferentes: De Wallen, o máis famoso deles, Singelgebied e Ruysdaelkade.

## Véxase tamén 
### Ligazóns externas 
* Barrio Vermello de Amsterdam
Wilhelm von Gloeden

**Wilhelm von Gloeden**, nado en Wismar o 16 de setembro de 1856 e finado en Taormina (Sicilia) o 16 de febreiro de 1931, foi un aristócrata e fotógrafo alemán.

En Taormina, cidade siciliana na que residiu, produciu unha gran cantidade de fotografías que son estudadas como un importante fito dentro da arte homoerótica. Ademais, converteríase nun dos pioneiros da fotografía ao aire libre.

## Véxase tamén 
### Ligazóns externas 
* Perfil de Wilhelm von Gloeden
Thomas Eakins

**Thomas Cowperthwait Eakins**, nado o 25 de xullo de 1844 e finado o 25 de xuño de 1916, foi un importante pintor, escultor, profesor e fotógrafo dos Estados Unidos.

## Traxectoria 
Ao longo de toda súas carreira Eakins traballou nun estilo realista, tendo o ser humano como centro temático. Pintou centenares de retratos, que en conxunto dan un panorama da vida intelectual da Filadelfia do seu tempo, e illados son penetrantes visións sobre os individuos. Como profesor foi un nome altamente respectado e moi influente no circuíto das artes norteamericanas, a pesar de escándalos persoais prexudicaren un logro máis amplo.

Na fotografía foi un innovador, usando abordaxes ousadas para a súa época. Hoxe é considerado o máis importante realista dos Estados Unidos de finais do século XIX e comezos do XX.

## Véxase tamén 
* *Os xogadores de xadrez*
### Ligazóns externas 
* *148 works by Thomas Eakins*
Partido Socialista Europeo

O **Partido Socialista Europeo** (**PSE** ou **PES**, do ) é un partido político paneuropeo cuxos membros son de partidos socialdemócratas, socialistas e laboristas de estados membros da Unión Europea, así como tamén de Noruega.

O PSE está composto por partidos de estados pertencentes ao Espazo Económico Europeo e mais ao Reino Unido. Inclúe partidos importantes como o SPD alemán, o Partido Socialista francés, o Partido Laborista británico, o Partido Democrático italiano, o Partido socialista portugués, o Partido Socialdemócrata romanés ou o PSOE. Agrupacións de outros países europeos ou da rexión mediterránea poden formar parte do PSE como asociados ou observadores. A meirande parte dos membros, asociados e observadores pertencen á Alianza Progresista ou á Internacional Socialista.

A data de 2025, o presidente do PSE é Stefan Löfven, antigo primeiro ministro de Suecia. O seu grupo político no Parlamento Europeo é a Alianza Progresista de Socialistas e Demócratas (S&D). O PSE intégrase tamén no Comité Europeo das Rexións e mais no Consello Europeo.

## Notas 
## Véxase tamén 
### Ligazóns externas 
* PSE - Páxina principal
Santa Cristina de la Polvorosa

**Santa Cristina de la Polvorosa** é un concello da provincia de Zamora, na comunidade autónoma de Castela e León. En 2009 tiña 1205 habitantes.

## Datos de interese
Ten unha área de 39,03&nbsp;km², cunha densidade de poboación de 30,87 hab./km². Atópase a 60&nbsp;km de Zamora, a nunha altitude de 708 msnm, e está comunicada pola estrada N-525. O alcalde electo en 2007 é Pablo Rubio Pernía (PP).

O 10 de abril de 1979 un bus cheo de escolares vigueses caeu ao río Órbigo en Santa Cristina de la Polvorosa morrendo 49 persoas.

## Galería de imaxes

Ficheiro:Casa Consistorial Santa Cristina de la Polvorosa.jpg|Casa Consistorial
Ficheiro:Igrexa Santa Cristina de la Polvorosa.jpg|Igrexa
Sebastián, mártir

* *Este artigo trata sobre o mártir e santo, para o nome de varón véxase **Sebastián**.*
[miniatura|dereita|San Sebastián pintado por [El Greco entre 1577 e 1578.]]

**Sebastián**, coñecido tamén como **San Sebastián Mártir**, nado en Narbona (Francia) no ano 256 e finado en Roma contra o ano 288, foi un mártir e santo cristián, que foi supostamente martirizado durante o mandato do emperador romano Diocleciano, perseguidor dos cristiáns. Adoita ser representado como un individuo amarrado a un poste e perforado por frechas.

As igrexas católicas celebran o seu día o 20 de xaneiro. A Igrexa Ortodoxa tamén loa este santo.

## Traxectoria 
[miniatura|250px|San Sebastián na igrexa de [Labrada, Guitiriz|Santa María de Labrada, Guitiriz]]
Educouse en Milán. Cumpría coa disciplina militar, mais non participaba nos sacrificios pagáns por consideralos idolatría. Coma cristián, exercitaba o apostolado entre os seus compañeiros, visitando e alentando a outros cristiáns encarcerados por mor da súa relixión. Acabou por ser descuberto e denunciado ao emperador Maximiano (amigo de Diocleciano), quen o obrigou a escoller entre ser soldado ou seguir a Xesús Cristo.

O santo escolleu seguir a Cristo. Decepcionado, o emperador ameazouno de morte, porén Sebastián mantívose firme na súa fe. Enfurecido, condeouno a morrer asetado. Os soldados do emperador levarono ao estadio, espírono, atárono a un poste, e dispararon unha choiva de setas, dándoo por morto. Porén, os seus amigos achegáronse e, ao velo aínda con vida, levárono á casa dunha nobre cristiá romana chamada de Irene ou Erea, dona de Cástulo, que o mantivo agochado e curoulle as feridas até que quedou restablecido.

Os seus amigos aconsellárono de se ausentar de Roma, mais Sebastián negouse rotundamente. Presentouse perante o emperador, quen, desconcertado, dábao por morto, e reprochoulle enerxicamente a súa conduta por perseguir os cristiáns. Maximiano mandou que o apaleasen até morrer, e os soldados cumpriron desta vez sen erros a misión, botando o seu corpo na Cloaca Máxima de Roma. Os cristiáns recollérono e soterrárono na Vía Apia, na célebre catacumba que leva o nome do santo. Finou no ano 288.

## Culto 
O culto a San Sebastián é moi antigo e está moi estendido. Invócase contra a peste e contra os inimigos do cristianismo, é amais denominado como "o Apolo cristián" por ser un dos santos máis representados na arte.

A súa festividade celébrase o 20 de xaneiro, sempre vinculada á de san Fabián, na festividade dos *Santos Mártires*.

En Galicia véxase: Parroquias de Galicia baixo a advocación de san Sebastián.

## Galería de imaxes 

Ficheiro:Boborás, Xurenzás 01-27.JPG|Xurenzás, Boborás (Ourense)
Ficheiro:Boborás, Xurenzás 01-29.JPG
Ficheiro:Baldaquino de San Pedro de Bordóns (Sanxenxo) 2.jpg|Bordóns, Sanxenxo (Pontevedra)
Ficheiro:Agolada, Ventosa 01-08b.JPG|Imaxes do baldaquino de San Xulián de Ventosa (Agolada, Pontevedra)

## Véxase tamén 
### Outros artigos 
* Parroquias de Galicia baixo a advocación de San Sebastián

### Ligazóns externas 
* Vida de San Sebastián, segundo a Igrexa Católica
Parabola

"**Parabola**" é un sinxelo da banda estadounidense de metal progresivo Tool, segundo do seu terceiro álbum, *Lateralus*. Foi lanzado no 2002 só como sinxelo promocional, porén o 20 de decembro do 2005 foi reeditado, incluíndo a canción e un DVD co vídeo musical e dous comentarios adicionais no vídeo feito por Jello Biafra dos Dead Kennedys.

## Listaxe de cancións 
;Sinxelo promocional
# "Parabola" (radio edit) – 6:08
# "Parabol" – 3:04
# "Parabola" (album version) – 6:03

;Sinxelo DVD
# "Parabola" (vídeo) – 10:09
# "Parabola" (commentario) – 10:09
# "Parabola" (Lustmord remix) – 11:35
Lateralus (canción)

"**Lateralus**" é o terceiro sinxelo do segundo álbum da banda estadounidense de metal progresivo Tool, *Lateralus*, lanzado no mes de febreiro do 2002. É o único sinxelo do álbum do que non se fixo vídeo musical.

Nas estrofas da letra da canción utilízase a serie de Fibonacci no número de sílabas de cada liña.
Vicarious

"**Vicarious**" é o primeiro sinxelo do cuarto álbum da banda estadounidense de metal progresivo Tool, *10,000 Days*. Estreouse nas radios o día 17 de abril do 2006 e entrou na lista da Billboard *Modern Rock Tracks* no número 2 e apareceu na lista *Hot 100* no posto 55. Foi nomeada á mellor interpretación hard rock na 49 edición dos premios Grammy.
Jambi

"**Jambi**" é un sinxelo da banda estadounidense de metal progresivo Tool, sacado do seu cuarto álbum de estudio, *10,000 Days*. Puido escoitarse por vez primeiroa nas radios o día 12 de febreiro do 2007.
The Pot

"**The Pot**" é un sinxelo da banda estadounidense de metal progresivo Tool. Foi lanzado como segundo sinxelo do seu cuarto álbum de estudio, *10,000 Days*, en xullo do 2006 e foi o primeiro número 1 da banda na lista da Billboard *Mainstream Rock Tracks*. No ano 2008 a canción recibiu un nomeamento á mellor interpretación de hard rock para os premios Grammy.

## Listaxe de cancións 
#"The Pot" – 6:22
Xoán o Evanxelista

[miniatura|San Xoán, o Apóstolo, por [El Greco c. 1600.]]

San **Xoán o Evanxelista** foi un dos doce apóstolos de Xesús Cristo. Escribiu o Evanxeo de Xoán e as tres epístolas de Xoán. Atribúellese tamén o libro da Apocalipse.

## Traxectoria 
[miniatura|esquerda|200px|San Xoán, esbozo de [Leonardo da Vinci para a Derradeira Cea (século XV).]]
Segundo a tradición Xoán seria o máis novo dos doce apóstolos. Tiña probablemente cerca de vinte e catro anos cando foi chamado por Xesús. Era solteiro e vivía cos seus pais en Betsaida. Era pescador e traballaba xunto co seu irmán Santiago, e probablemente tamén con André e Pedro.

Nos libros da Biblia ponse de manifesto a admiración de Xoán por Xesús. Este chamoulle *Fillo do Trono* e máis adiante *Discípulo Amado*. Segundo o Novo Testamento, Xoán foi o apóstolo que seguiu con Xesús a noite que foi preso e o acompañou até a morte na cruz. Cristo encomendoulle o coidado de María, a súa propia nai. Na biblia protestante Xesús non sería o único fillo de María, senón o máis vello e por iso tería a responsabilidade de coidar de súa nai tras da morte de Xosé..

Máis adiante Xoán estivo fortemente ligado a Pedro nas actividades iniciais do movemento cristián, chegando a ser un dos principais dirixentes da Igrexa de Xerusalén. É tradición que predicou na Asia Menor, especialmente en Éfeso. De todos os doce apóstolos, Xoán foi o máis destacado teólogo. Morreu de morte natural en Éfeso, no ano 103, cando tiña 94 anos. Cóntase que a súa sepultura estaba baleira cando foi aberta polo emperador Constantino para edificarlle unha igrexa.

## Notas 
## Véxase tamén 
### Outros artigos 
* Xoán (nome)
* Xoán o Ancián
* Xoán o Apóstolo

### Ligazóns externas 
* Catholic Encyclopedia: St. John the Evangelist 
* San Juan Evangelista
Made in USA (álbum)

***Made in USA*** é un álbum da banda estadounidense de rock alternativo Sonic Youth, e é a banda sonora da película do mesmo nome estreada en 1986. O grupo gravou este material en 1986, pouco despois de rematar o seu álbum *EVOL*, pero non sería editado ata febreiro de 1995.

## Listaxe de cancións 
#"Mackin' for Doober" – 0:51
#"Full Chrome Logic" – 0:59
#"Secret Girl" – 2:55
#"Cork Mountain Incident" – 0:49
#"Moustache Riders" – 1:07
#"Tuck N Dar" – 3:40
#"Moon in the Bathroom" – 2:29
#"Thought Bubbles" – 2:25
#"Rim Thrusters" – 1:59
#"Lincoln's Gout" – 2:08
#"Coughing Up Tweed" – 1:17
#"Pre-Poured Wood" – 0:52
#"Hairpiece Lullaby 1 & 2" – 2:08
#"Pocketful of Sen-Sen" – 1:15
#"Smoke Blisters 1 & 2" – 2:33
#"The Velvet Plug" – 2:31
#"Giggles" – 0:53
#"Tulip Fire 2" – 1:56
#"The Dynamics of Bulbing" – 1:17
#"Smoke Blisters 3 & 4" – 3:20
#"O.J.'s Glove or What?" – 1:20
#"Webb of Mud 1, 2 & 3" – 2:51
#"Bachelors in Fur!" – 1:00
Parque de Vigeland

miniatura|dereita|Parque de Vigeland.

O **parque de Vigeland**, un dos máis famosos de Noruega, é unha área no interior do Frognerparken, situado no oeste da cidade de Oslo, a capital do país.

Foi creado polo escultor noruegués Gustav Vigeland entre os anos 1907 e 1942 por encargo do concello de Oslo. É unha exposición permanente das esculturas de Vigeland de entre os anos 1926 e 1942. Ocupa unha extensión de preto de 32 hectáreas superficie do parque articúlase en cinco áreas.

## Véxase tamén 
### Ligazóns externas 
* Vigeland, museo e parque
Fantasía sexual

[miniatura|dereita|O [sexo oral, unha das fantasías máis comúns, tanto en home coma en mulleres.]]
Unha **fantasía sexual** é unha representación mental creada polo inconsciente tendo como tema principal as relacións sexuais.

## Características 
Prodúcense de forma voluntaria ou involuntaria na nosa mente. Aínda que as fantasías sexuais son comúns na mente humana. Comezan coa puberdade e adoitan acompañar ao ser humano durante toda a súa existencia. A pesar da popular crenza de que o home é o que teñen maior actividade sexual e por conseguinte máis fantasías sexuais, probouse que home e mulleres fantasean ao mesmo nivel, só que en diferente forma.

## Notas 
## Véxase tamén 
### Ligazóns externas 
* *¿Qué son las fantasías sexuales?*
Schism

"**Schism**" é un sinxelo da banda estadounidense de metal progresivo Tool, primeiro do seu terceiro álbum, *Lateralus*. No ano 2002 Tool gañou o premio Grammy á mellor interpretación de metal por esta canción.

"Schism" foi editada como un sinxelo en DVD o 20 de decembro do 2005 que contén o vídeo musical, un comentario de David Yow e unha remestura feita por Lustmord.

## Listaxe de cancións 
;Sinxelo promocional
# "Schism" – 6:46

;DVD
# "Schism" (vídeo) – 7:29
# "Schism" (commental) – 7:29
# "Schism" (Lustmord remix) – 20:13
Movemento antipornografía

miniatura|dereita|Protesta contra o consumo de pornografía en Indiana, Estados Unidos.
O **movemento antipornografía** é un movemento cívico que argumenta que a pornografía ten unha serie de efectos nocivos para o ser humano e debe ser erradicada e prohibida por completo.

## Argumentos 
Tales efectos negativos serían o ánimo de tráfico de seres humanos, a pedofilia, a deshumanización, a explotación sexual, a disfunción sexual e incapacidade para manter relacións sexuais sas.

As persoas implicadas no movemento de antipornografía inclúe grupos ultraconservadores e relixiosos, feministas radicais, antigas estrelas de cinema porno, determinados psicólogos e individuos en xeral que senten que a pornografía xoga unha función importante na desagregación de matrimonios e as relacións afectivas.

## Notas 
## Véxase tamén 
### Ligazóns externas 
* Andrea Dworkin's Attorney General's Commission Testimony on Pornography and Prostitution
Luna 2

miniatura|dereita|Luna 2.
**Luna 2**, coñecida ás veces como **Lunik 2**, foi a segunda nave espacial do programa *Luna* da Unión Soviética, a cal foi lanzada en dirección á Lúa, e foi o primeiro enxeño humano que conseuguiu aluar, ou alcanzar a súa superficie.

## Características 
Esta sonda, de 390&nbsp;kg de peso e un diámetro de 0,9 m, estaba destinada a estrelarse coa Lúa, obxectivo acadado na posición 29.1º N 0º O, correspondente á rexión denominada Palus Putredinis, o 13 de setembro de 1959, ás 21:02h, dous días despois do seu lanzamento mediante un foguete Vostok.

Foi a primeira misión lunar exitosa. A *Luna 2* no deseño era similar á Luna 1, unha nave espacial esférica con antenas sobresaíntes. A instrumentación tamén era semellante, incluíndo os mostradores de escintileo, os contadores Geiger, o magnetómetro, os detectores Cherenkov, e os detectores de micrometeorito. Non había ningún sistema de propulsión na Luna 2.

## Véxase tamén 
### Ligazóns externas 
* Zarya - Luna 2 Cronoloxía do lanzamento
WHSV-TV

**WHSV-TV** é unha canle estadounidense afiliada á ABC que opera na área de Harrisonburg, Virxinia, durante a era analóxica ocupaba a canle 3 e aínda se publicita como **WHSV News 3**, desde o paso á televisión dixital ocupa a canle 49, transmitindo simultaneamente na canle 42 para a área de Winchester, Virxinia e Front Royal, Virxinia. 
## Características 
Propiedade de Gray Television os seus transmisores están ao oeste da vila de Stanley servindo 14 condados no Val de Shenandoah que abrangue unha parte de Virxinia e Virxinia Occidental. Ademais da sede de Harrisonburg conta outra en Stauton, Virxinia.

Para alén da canle dixital principal, WHSV opera tres subcanles: WHSV-DT2 afiliada á Fox, TV3 Winchester afiliada a ABC e WHSV-DT4 afiliada a My Network TV.
O veciño do xoves

***O veciño do xoves*** foi un programa de tertulias e entrevistas presentado e dirixido por Xosé Ramón Gayoso que se emitiu na Televisión de Galicia na tempada 1987-1988. 
## Características 
O programa presentábase como se fose un salón dunha casa onde o presentador recibía a xente anónima e personalidades coñecidas da sociedade galega para falar de temas de actualidade nun ambiente relaxado. Tamén había actuacións musicais e humorísticas, como a habitual de Xosé Manuel Olveira "Pico". Foi o programa co que quedou máis satisfeito Xosé Ramón Gayoso comezando como guionista  a súa actividade na televisión, Xosé Manuel Pereiro.
## Notas
The Marked

**The Marked** foi unha banda estadounidense de rock gótico/New Wave formada en Chicago en 1985. Destaca por ser a anterior banda do líder de The Smashing Pumpkins Billy Corgan.

## Historia 
As orixes de The Marked remóntanse ao ano 1983, cando Billy Corgan coñeceu a Greg Bates no exterior do club Medusa. Corgan e Bates, ambos vocalista e guitarrista, comezaron a compoñer temas e pronto formaron unha banda, Coat of Eyes. Dous anos despois, a banda medrou incluíndo ao baixista Dale Meiners e ao batería Ron Roesing. Jim Marcus tamén contribuíu con algúns temas.

En 1985 Corgan graduouse no instituto e decidiu dedicarse á música a tempo completo. Temerosos dunha fría recepción na súa natal Chicago, a banda, menos Greg Bates, mudouse a San Petersburgo (Florida) e fixéronse chamar The Marked, debido a unhas marcas de nacemento que tiñan Corgan e Roesing. A banda informou que realizaría uns 20 concertos pola zona de St. Petersburgo antes de que Meiners abandonase o grupo de súpeto. Corgan e Roesing de mala gaña volveron a Chicago. O grupo continuou sendo substituído Meiners brevemente por Len Ayala.

En 1987 Corgan sacou o nome "Smashing Pumpkins" e pensou en comezar unha nova banda. Coñeceu a James Iha e, xunto con Roesing, comezaron a tocar como trío con Corgan no baixo. Esta formación de The Smashing Pumpkins produciu unha única demo, *Nothing Ever Changes*, antes de que Roesing marchase.
Manuel Escribano Subías

**Carlos Manuel Escribano Subías**, nado en Carballo o 15 de agosto de 1964, é un eclesiástico católico latino galego, dende 2010 bispo de Teruel e Albarracín.

## Traxectoria 
Estudou no Seminario Maior de Lleida e na Pontificia Universidade Gregoriana de Roma, onde obtivo a Licenciatura en Teoloxía Moral (1994-1996). Foi ordenado sacerdote o 14 de xullo de 1996, incardinado na arquidiocese de Zaragoza.

Exerceu de vigairo da parroquia de Santa Engracia (Zaragoza) entre 1996 e 2000. Nese mesmo ano foi destinado como párroco á parroquia do Sagrado Corazón da mesma cidade, e no 2008 regresou como párroco a Santa Engracia.

Foi patrono da Fundación da Universidade San Xurxo (2006-2008) e da Fundación San Valero (desde o 2008), amais de consiliario do Movemento Familiar Cristián (2003-2010) e vigairo episcopal do sector Centro da arquidiocese de Zaragoza (2005-2010). Desde 2005 é profesor do Centro Rexional de Estudos Teolóxicos de Aragón.

O 20 de xullo de 2010 foi nomeado bispo de Teruel e Albarracín por Bieito XVI, sucedendo a José Manuel Lorca Planes. O 26 de setembro dese mesmo ano recibiu a ordeación episcopal na catedral de Teruel de mans de Antonio María Rouco Varela, acompañado do nuncio Renzo Fratini e do arcebispo emérito de Zaragoza Elías Yanes Álvarez.

## Véxase tamén 
### Ligazóns externas 
* Ficha en Catholic-Hierarchy.org .
* Web da diocese de Teruel e Albarracín .
Valerii Gergiev

miniatura|dereita|Gérgiev, en 2007.
**Valerii Abisalovich Gergiev** (en ), nado en Moscova o 2 de maio de 1953, é un director de orquestra e director artístico de ópera ruso.

É director xeral do Teatro Mariinski e tamén asociado coa Ópera do Metropolitan, a Orquestra Filharmónica de Rotterdam e a Orquestra Sinfónica de Londres.

## Véxase tamén 
### Ligazóns externas 
* Festival Gérgiev
* Biografía de Valeri Gérgiev 
* Calendario de Conciertos
Janus Friis

**Janus Friis**, nado en Copenhaguen o 26 de xuño de 1976, é un informático dinamarqués coñecido por ter sido o cofundador da aplicacións para compartir ficheiros chamada KaZaA, así como a aplicación de telefonía peer-to-peer Skype.

## Traxectoria 
En setembro de 2005, canda o seu compañeiro Niklas Zennström, Friis vendeu Skype a eBay for 2600 millóns de dólares. Tamén desenvolveron Joost, un software interactivo para a distribución de shows televisivos e de vídeo.

## Véxase tamén 
### Ligazóns externas 
* Páxina persoal
Time

***Time*** é unha das máis coñecidas revistas semanais de noticias do mundo, publicada nos Estados Unidos de América, en lingua inglesa.

## Características 
Conta cunha edición europea (*Time Europe*, antes coñecida por *Time Atlantic*) publicada en Londres. Esta edición cobre ademais o Oriente Medio, a África e, dende 2003, América Latina. Alén diso, unha edición asiática (*Time Asia*) é editada de Hong Kong. Unha edición canadense (*Time Canada*) é editada de Toronto. Segundo moitos observadores da prensa mundial, a *Time* é hoxe a revista semanal de maior circulación no planeta.

## Véxase tamén 
### Ligazóns externas 
* Páxina oficial
Starchildren

**Starchildren** foi un proxecto paralelo do líder de The Smashing Pumpkins Billy Corgan. Dende 1990 ata 1994 a banda realizou un feixe de concertos, normalmente cada un deles con distintas formacións con só Corgan como único membro constante. A banda oficialmente editou dous temas, "Delusions of Candor", unha composición de Corgan, e unha versión de "Isolation" de Joy Division.

## Historia 
A súa primeira aparición foi en 1990 (daquela escrito coma Star Children), pero pouco se sabe da primeira encarnación da banda agás que tocou dúas veces no Cabaret Metro de Chicago con distintos membros que incluían a Corgan, Jimmy Chamberlin, Neil Jendon, Cliff Fox e Kerry Brown (os tres últimos da banda Catherine).

En 1994 a banda apareceu con máis presenza, facendo o 18 de xuño un concerto que tivo cobertura como un concerto de incógnito dos Smashing Pumpkins, a pesar de que foi unha actuación típica de Starchildren. No concerto desa noite tocáronse varios temas que posteriormente pasarían a formar parte do repertorio de The Smashing Pumpkins. Entre as cancións tocadas estaba a versión de The Cure "A Night Like This" e o tema de James Iha "The Boy", que sería posteriormente editada na caixa *The Aeroplane Flies High*, así coma unha primeira versión de "Here is No Why" do *Mellon Collie and the Infinite Sadness*.

A pesar de que Starchildren estivo sempre moi asociado á banda Catherine debido a que frecuentemente se solapaban membros das bandas, esta asociación colleu outro nivel en 1994 ao editarse o vinilo de 7" compartido *Songs about Girls/Delusions of Candor*. Unha cara do disco traía o tema de Catherine "Songs about Girls" mentres que na outra viña a canción de Starchildren "Delusions of Candor". Esta é a única composición orixinal da banda editada ata a data.

En 1995 a versión que o grupo fixo do tema "Isolation" de Joy Division apareceu no álbum tributo *A Means to an End: The Music of Joy Division*.

No mes de xaneiro do 2010 Billy Corgan anunciou os seus plans de crear un novo selo discográfico, co cal tiña pensado editar novo material de Starchildren.
Día de Acción de Grazas

[miniatura|dereita|*O primeiro día de Acción de Grazas*, do pintor [Jean Louis Gerome Ferris.]]
O **Día de Acción de Grazas**, en inglés *Thanksgiving*, é unha celebración tradicional dos Estados Unidos e o Canadá, e habitual tamén no Brasil, nalgunhas illas caribeñas, en Liberia e en diversas comunidades de inmigrantes estadounidenses en Centroamérica e Israel.

Nos Estados Unidos celébrase o cuarto xoves do mes de novembro, aínda que orixinalmente se facía o último xoves. No Canadá, pola súa banda, celébrase o segundo luns de outubro. Xeralmente, nesta festividade reúnense arredor dunha mesa familiares e amigos a compartir un banquete. Trátase dunha festividade de orixe relixiosa.

## Historia 
Celebrouse por vez primeira en Plymouth (Massachusetts), por parte dos colonos que fundaran a vila, en 1620. No ano seguinte, tras un inverno cru, os colonos tiveron unha boa colleita de millo coa chegada do verán de 1621. Por orde do gobernador da vila, en homenaxe ao progreso desta xeira e as de anos anteriores, fixouse a festa no inicio do outono de 1621. Para a ocasión, os vilegos de Plymouth mataron patos e pavos. Outros alimentos que formaban parte do banquete eran peixes e millo. Cerca de noventa indios participarían do festexo.

Con todo, existe certa controversia respecto da orixe da celebración: os estudosos Robyn Gioia e Michael Gannon, da Universidade de Florida sosteñen que a primeira celebración deste día no territorio que hoxe ocupan os Estados Unidos de América foi levada a cabo por colonos españois o 8 de setembro de 1565, en San Agustín (Florida).

## Notas 
## Véxase tamén 
### Ligazóns externas 
* Judy Dow (Abenaki) e Beverly Slapin (6/12/06) Deconstructing the Myths of “The First Thanksgiving” .
Lewis Macleod

**Lewis Macleod**, nado o 6 de decembro en 1970 en Glasgow, é un actor de voz escocés cunha longa carreira que inclúe anuncios de televisión, trailers de filmes, series de animación, radio e videoxogos.

## Traxectoria 
Macleod é coñecido por dar a voz orixinal a Sebulba no filme *Star Wars Episode I: The Phantom Menace* e en varios videoxogos, así como a do *carteiro Pat*. Na radio actuou en numerosos programas humorísticos da BBC como *Bigipedia* da BBC Radio 4, *Newsjack* da BBC Radio 7 ou *The Secret World* da BBC Radio 4, na televisión deulle voz a Mr. Stubborn na serie animada *The Mr. Men Show*.

## Notas
Poisk

miniatura|dereita|Modulo Poisk.
O **Poisk**, que en ruso significa *procura*, tamén coñecido como o **Mini-Research Module 2** ou **pequeno módulo de investigación 2** é un módulo da Estación Espacial Internacional. En esencia é o anteriormente cancelado *Compartimento de Embarque 2* (DC2). É moi semellante á Cámara Pirs (a cal foi deseñada soamente para 5 anos). O módulo engalou o 10 de novembro de 2009, ás 14:22 horas GMT, unido a unha nave Progress, denominada Progress M-MRM2, sobre un foguete Soiuz-U.
Soiuz TMA-01M

miniatura|dereita|Tripulación.
**Soiuz TMA-01M** é unha misión da nave Soiuz  á Estación Espacial Internacional, especialmente a 107ª misión tripulada do programa Soiuz. O lanzamento tivo lugar o 29 de setembro de 2010. A cápsula espacial deberá permanecer en órbita até marzo de 2011. A nave leva os integrantes da Expedición 25 á EEI, os cosmonautas Aleksandr Kaleri e Oleg Skripochka e o astronauta Scott Kelly.

## Véxase tamén 
### Outros artigos 
* NASA
Proxecto Constelación

O **Proxecto Constelación** foi un programa da NASA para crear unha nova xeración de naves espaciais, que consistiu nos foguetes lanzadores Ares I, Ares IV e Ares V, a cápsula Orión, e un módulo de acceso a superficie lunar.

## Características 
Pretendíase que estas novas naves fosen capaces de realizar unha gran variedade de misións espaciais, como reabastecer á Estación Espacial e aluar.

Algúns dos sistemas e instrumentos deste programa están baseados en deseños para o Transbordador Espacial, o módulo Orión e o seu módulo de servizo ten unha influencia e deseño moi remarcado nas naves Apolo, e os seus motores eran derivados dos usados nos foguetes Saturno V e Delta IV.

## Véxase tamén 
### Ligazóns externas 
* A NASA e o Proxecto Constelación
WJAC-TV

**WJAC-TV** é unha canle estadounidense afiliada á NBC que opera na área de Allegheny (Pensilvania) durante a era analóxica ocupaba a canle 6 e aínda se publicita como **6 WJAC**, desde o paso á televisión dixital ocupa a canle 34, emitindo en alta definición. 
## Características 
Propiedade de Cox Enterprises os seus transmisores están ao noroeste de Johnstown, cidade onde está a sede da canle, ademais conta con oficinas en Altoona e State College.

Para alén da canle dixital principal, WJAC opera outra nunha subcanle: WJAC-DT2 afiliada á Retro Television Network.
Plan das Bicicletas Brancas

miniatura|dereita|200px|Publicación sobre o Plan das Bicicletas Brancas.

O **Plan das Bicicletas Brancas** (en neerlandés *Witte Fietsenplan*) foi unha das accións levadas a cabo polo movemento *Provo*, que actuou nos Países Baixos entre 1965 e 1967. Formaba parte dunha serie de accións que se desenvolveron baixo o nome de *Plans Brancos*.

## Historia 
O Plan das Bicicletas Brancas foi o máis famoso dos Plans Brancos. Foi ideado como última solución ao *“tráfico terrorista dunha minoría motorizada”*. Inventado polo militante *provo* e deseñador industrial Luud Schimmelpenninck, este plan pretendía socializar os transporte pechando o centro de Ámsterdam ao tráfico motorizado, aumentando o transporte público nun 40% e obrigando aos taxis a ser eléctricos e non superar os 40&nbsp;km/h. Tamén defendían a compra anual de 20.000 bicicletas que haberían de ser dispostas por toda a cidade. Estas bicicletas estarían pintadas de branco, sen cadeado e accesibles aos usuarios para asegurar a súa dispoñibilidade. O folleto que anunciaba o plan definía a bici branca como o “transporte comunitario gratuíto”. Schimmelpenninck calculou que, incluso dende un estrito punto de vista económico, o plan ía proporcionar grandes beneficios para a cidade de Ámsterdam.

Os *provos* decidiron poñer en marcha o Plan das Bicicletas Brancas proporcionando as primeiras cincuenta bicicletas. Como provocación contra o capitalismo e na defensa da ecoloxía o Plan das Bicicletas Brancas foi un éxito, porén a súa aplicación práctica resultou un fracaso: a policía confiscou as primeiras bicicletas socializadas co pretexto de seren unha invitación ao roubo e acabou incautando toda bicicleta que se atopou na rúa sen cadeado co pretexto de que unha ordenanza municipal prohibía abandonar bicicletas sen aseguralas. Ante isto os *provos* volveron poñer as bicicletas nas rúas, pero esta vez cun cadeado cuxa combinación estaba pintada sobre o propio vehículo. Xa na presentación da primeira Bicicleta Branca a policía cargou con contundencia contra os presentes. Os *provos*, en represalia, roubaron unhas cantas bicicletas da policía.

Paralelamente, os *provos* lanzaron o seu "Plan dos Corpos Brancos", que establecía que calquera que causase un accidente mortal de automóbil debería ser forzado a pintar con pintura branca o perfil do corpo da vítima na beirarrúa onde se producira o accidente, para impedir que se ignorasen as mortes que causaban os coches.

## Notas 
## Véxase tamén 
### Outros artigos 
* Movemento Provo
Río Toxa

O río **Toxa** é un afluente do río Deza. Transcorre de sur a norte. Nace na fronteira dos concellos de Forcarei e Silleda (Pontevedra) e descorre pola parroquia silledense de Graba entre outras moitas.

## Curso 
Durante os primeiros quilómetros o río discorre encaixado entre altos montes que superan en moitas veces os 700 msnm polo leste e os 600 msnm, na parte occidental, para axiña baixar ás terras chás das parroquias Fiestras, Rellas ou Chapa entre outros lugares. Por estas terras o río discorre manso para logo salvar o desnivel das fervenza do Toxa en Pazos, de gran beleza e valor paisaxístico, e morrer metros abaixo no leito do río Deza. Neste río é posible a pesca deportiva sobre todo de troitas.
O río dá lugar a un val denominado val do Toxa.

## Galería de imaxes 

Ficheiro:Río Toxa (2396533360).jpg|Río Toxa pouco antes de Pazos.
Ficheiro:Río Toxa.jpg|Río Toxa ao seu paso por Graba.
Ficheiro:CadeiroToxa09.JPG|Fervenza no mes de outubro Pazos, Silleda.
Ficheiro:Cascada de Toxa.jpg|Silleda.

## Véxase tamén 
### Outros artigos 
* Fervenza do Toxa
Joan Oliver

**Joan Oliver Sallarès**, nado en Sabadell en 1899 e finado en Barcelona en 1986, foi un escritor e xornalista catalán. Cultivou a poesía (baixo o pseudónimo de Pere Quart), teatro, narración e tradución.

## Traxectoria 
miniatura|Tumba de Joan Oliver.
Considerado un dos cinco poetas cataláns máis importantes do século XX, a súa poesía foi valorada como a máis orixinal de todas. O seu primeiro libro de poemas, *Les decapitacions* (1934), xa adianta como será despois a súa poesía: áxil, anecdótica e atraída polo realismo, reflexo da traumática experiencia da guerra civil española e o exilio, cunha desolada e escéptica visión do mundo. Procedente dunha familia da burguesía industrial, cofundador do Grup de Sabadell con Francesc Trabal e Armand Obiols, mantén como escritor un estilo marcado pola ironía contra as convencións. Como tradutor recibe na década dos cincuenta o Premio do Presidente da República Francesa pola versión del misantrop de Molière. En 1970 é distinguido co *Premio de Honra das Letras Catalás*. Nos anos oitenta recibe os premios *Ciutat de Barcelona, Josep Maria de Sagarra de tradución* e o da *Generalitat de Cataluña de poesía*. Non obstante, fiel ao seu inconformismo e á súa actitude crítica, rexeita a *Creu de Sant Jordi da Generalitat*.

Foi membro e Socio de Honra da ''Associació d'Escriptors en Llengua Catalana''.

## Véxase tamén
Burn

"**Burn**" é un sinxelo da banda estadounidense de rock industrial Nine Inch Nails, editado en 1994 como parte da banda sonora do filme *Asasinos natos*. Debido a isto trátase só dun sinxelo promocional e nunha apareceu co seu número *halo* oficial. O tema foi incluído como canción extra na edición do décimo aniversario de *The Downward Spiral*, e tamén ten o seu propio vídeo (dirixido por Hank Corwin e Trent Reznor). Unha interpretación ao vivo da canción aparece no DVD *Beside You In Time*.

O seu vídeo musical foi co-dirixido por Hank Corwin e Trent Reznor. Nel aparece Reznor actuando fronte a unha pantalla de proxección onde se ve un montaxe de imaxes da película *Natural Born Killers*, empregando moitas das técnicas que aparecen no filme.
Pota

A **pota**, **choupa** ou **lura pota**, é un molusco cefalópodo mariño da orde dos téutidos, suborde dos egopsinos. É a especie tipo da familia, da subfamilia e do xénero.

O nome procede da palabra catalá *pota*, que quere dicir pouta.

## Taxonomía 
### Descrición 
A especie foi descrita en 1798 polo naturalista francés Jean-Baptiste Lamarck baixo o nome de
*Loligo sagittata*.

A pel está cuberta de cromatóforos, o que lles permite camuflar a súa cor cos seus arredores.

## Pesca e comercialización 
A pesca das potas é por pesca de arrastre en altura, e usando poteiras cando se fai en pesca de baixura. É unha especie con valor comercial polo seu uso gastronómico, similar ao das luras pero de menor calidade. Son obxecto de gran comercialización e consumo en forma de aneis conxelados, para o seu cociñado *á romana*.

## Notas 
## Véxase tamén 
### Outros artigos 
* Cefalópodos
* Lura
### Ligazóns externas 
* Fichas de diferenciación e recoñecemento de especies pesqueiras do mercado galego Xunta de Galicia.
* 
* CephBase: Teuthida 
* The Cephalopod Page  
* The Octopus News Magazine Online
Choco

**Choco** pode referirse a:

* o **choco** ou **xiba**, un molusco mariño da clase dos cefalópodos, orde *Sepiida*;
* o **CD Choco**, equipo de fútbol de Redondela.
* **Chocó**, departamento de Colombia.
Starfuckers, Inc.

"**Starfuckers, Inc.**" (tamén coñecido coma "**Starsuckers, Inc.**" na súa forma editada) é un sinxelo da banda estadounidense de rock industrial Nine Inch Nails, editado o 2 de maio do 2000 como parte do seu álbum *The Fragile*. A pesar de non ter o seu *halo* oficial, un sinxelo promocional de "Starfuckers, Inc." co título "Starsuckers, Inc.", foi distribuído para a radio e realizouse un vídeo.

## Listaxe de cancións 
# "Starsuckers, Inc." — 4:13
# "Starfuckers, Inc." — 4:06
# "Starsuckers, Inc." (versión en vídeo) — 4:18
Deep

"**Deep**" é un sinxelo promocional da banda estadounidense de rock industrial Nine Inch Nails, feito para a banda sonora da película *Lara Croft: Tomb Raider*. Debido ao feito de ser só un sinxelo promocional nunca apareceu co seu número *halo* e nunca foi editado nun álbum da banda, a pesar de ter un vídeo musical dirixido por Enda McCallion.

A pesar de aparecer só na banda sonora de *Lara Croft: Tomb Raider*, o seu videoclip non ten relación algunha coa película. O vídeo amosa a Reznor como un ladrón de bancos que, xunto a unha rapaza, rouba dúas caixas da casa da moeda nacional.

## Listaxe de cancións 
# "Deep (Radio Edit)" – 3:35
# "Deep (Album Version)" – 4:06
Hoax

para os termos **aptiquant**, **browser iq** e **internet explorer iq** entre o 28 de xullo e o 4 de agosto de 2011, coincidindo coa difusión dunha loiada sobre un estudo realizado por AptiQuant que relacionaba o cociente intelectual co navegador que se utilizaba ]]
Coñécense como **hoax** ou **loiada** as historias falsas aparecidas na rede, xa veñan por correo electrónico, da lectura de sitios web ou de redes sociais. Consisten por exemplo en chamamentos dramáticos de cuño sentimental ou relixioso, supostas campañas filantrópicas, humanitarias ou de socorro persoal ou mesmo falsos virus que ameazan destruír, contaminar ou formatar o disco ríxido do computador.

## Notas 
## Véxase tamén 
### Ligazóns externas 
* Lendas e folclore da Internet: as pullas virtuais  (hoaxes) 
* *The Greatest Hoaxes of All Time*, galería de imaxes de *Life magazine* .